open-index/open-wikipedia-markdown huggingface dataset:
Fosena

**Fosenas** es un grupo de mamales adatada a la mares, simil como delfines, tota de cual ia es clasida su la familia *Phocoenidae*, parvorder *Odonoceti*. Ma los es plu relatada a narvales e belugas ca delfines vera. Lo es 7 spesies esistente, tota entre la plu peti de la *Odonoceti*. Fosenas es distinguida de delfines par sua dentes plata e formida como palas, diferente de la dentes cono de delfines, e la manca de un beco clar (an si alga delfines manca ance la beco clar).

Fosenas estende en longia e pesa de la fosena de California con 1.4 m e 54 kg, a la fosena de Dall con 2.3 m e 220 kg. Alga spesies ave dimorfia sesal, con femas plu grande ca mases. Los ave corpos idrodinamical e du membros cual ia evolui a pinas. Fosenas usa ecoloca como sua sistem xef de sensas. Alga spesies es bon adatada per tufa a profundas grande. Como tota setaseos, los ave un strato de gras su la pel per manteni caldia en acua fria.

Fosenas es abundante e trovada en multe ambientes, incluinte rios (fosenas sin pinas) acuas costal e plano continental (fosena comun,  de California), e mares alta (fosena de Dall, fosenas con oculos), covrente tota temperatures de acua de tropical (Golfo California -  de California) a polal (Gronland - fosenas comun) Fosenas come xef pexes e calamares. Enfantes es tipal parida en la primavera e la estate, e depende de la madre asta la primavera seguente. Jeneral, femas pari un enfante cada anio. Fosenas produi clicas ultrasonal, cual es usada per naviga (ecoloca) e comunica sosial. No como delfines, fosenas no forma grupos sosial grande.

Fosenas ia es e es ancora xasada par alga paises. Plu menasas inclui catura suprafluente en redes,l compete per comedas de pexerias, e contamina maral, spesial de metales pesosa e cloridos organica. La fosena de California ia deveni cuasi estinguida en la sentenio 20. Alga spesies de fosenas ia es mantenida nonlibre e enseniada per rexerca, educa, e presentas.

*Familia Phocoenidae – Foseno
**Jenero *[[Neophocaena]]*
****Neophocaena phocaeniodes* – fosena sin pina dorsal (asia sude)
****Neophocaena asiaeorientalis* – fosena sin pina dorsal (asia este)
**Jenero *[[Phocoena]]*
****Phocoena phocoena* – fosena comun
****Phocoena sinus* – fosena de California
****Phocoena dioptrica* – fosena con oculos
****Phocoena spinipinnis* – fosena spinosa
**Jenero *[[Phocoenoides]]*
****Phocoenoides dalli* – fosensa de Dall

*Fosenos estinguida
**Jenero † *[[Numataphocoena]]*
****Numataphocoena yamashitai*
**Jenero † *[[Septemriocetus]]*
**Jenero † *[[Piscolithax]]*
****Piscolithax aenigmaticus*
****Piscolithax longirostris*
****Piscolithax boreios*
****Piscolithax tedfordi*
**Jenero † *[[Haborophocoena]]*
****Harborophocoena toyoshimai*
Caxalote

La **caxalote** (*Physeter macrosephalus*) es la plu grande de la balenas con dentes, e la predor la plu grande. Lo es la sola membro vivente de la jenero *Physeter* e un de la tre spesies esistente en la familia, con la caxalote pigmeo e la caxalote nano (jenero *Kogia*)

La caxalote es un mamal de mares alta con un estende global, e migra par saison per come e reprodui. Femas e mases joven abita con lunlotra en grupos, en cuando la mases matur vive solitar estra la saison de reprodui. La femas coopera per proteje e nuri sua enfantes. Los pari cada 4 a 20 anios, e cura per la enfantes per plu ca un desenio. Un caxalote matur ave poca predores natural, ma enfantes e adultes debil es a veses matada par grupos de orcas.

Mases matur ave un promedia de 16 metres de longia, ma alga ateni 20.7 metres, con la testa representante asta un trida de la longia. Tufante a 2250 metres, lo es la mamal tre de tufantes profonda, pos la elefante-de-mar sude e la zifido de Curier. La caxalote usa ecoloca e vosi tan forte como 230 desibeles su acua. Lo ave la serebro la plu grande sur Tera, plu ca sinco veses plu pesosa ca lo de umanas. Los pote vive per 70 anios o plu.

Spermaseti (de la elinica per "semes de setasios; la orijina de la nom engles *sperm whale*), es un sira de la testas de caxalotes e alga otra balenas, e ia es un gol xef de la industria de balenas, e ia es valuada per usa en lampas de olio, lubricantes, e candelas. Ambargris, un produi solida e sirin a veses presente en la sistem de dijesta de la caxalotes, es ancora alta valuada como un stablinte en parfumes, entre otra usas. Xercores de plaias atende per ambargris en la forma de flotantes. La xasa de balenas ia es un industria major en la sentenio 19, como representada en la novela *[[Moby Dick]]* par Herman Melville. La spesie es protejeda par la suspende  de la Comision Internasional de Xasa de Balenas, e es listada como menasada par la Uni Internasional per la Conserva de Natur.
Rorcual

Rorcuales (acc Balenopteros, Balaenopteridae) es la grupo la plu grande de la balenas vera, un familia con 9 spesies esistente en du jenera. Los inclui la animal la plu grande de tota edas, la rorcual blu, cual pote ateni 180 tones (pd 180,000 kg). La rorcual comun ateni 120 tones, e an la rorcual la plu peti, la rorcual nano, ateni 9 tones. 

La nom "rorcual" es de la franses, cual deriva de la norsce *røyrkval* ("rorcual-balena"). En alga interpretes, la rorcuales inclui la megatero e la balena gris, e la rorcual nano e rorcual antartica es separada de la resta de la rorcuales.

Tota membros de la familia ave un serie de plias lonjitudal de pel, de su la beco a la ombilico (estra la rorcual de norde e la rorcual nano, cual ave plias min longa). Los distingui la rorcuales de tota otra balenas. Esta plias permete ce la boca estende enorme cuando come per pleni la boca con comedas e acua en un engoli solitar.

Rorcuales es grasil e idrodinamical, comparada con sua relatas la balenas franca, e la plu de rorcuales ave aletas magra e longida. Los ave un pina dorsal locada sirca du tridas de la fronte. Rorcuales come par engoli acua e alora puxa lo a estra tra la barbas de balena con sua linguas. Los come crustaseos, como cril, ma ance pexes variosa, como arenges e sardinas.

Jesta en rorcuales dura 11 a 12 menses, e donce cortea e pari pote aveni simultan en la anio. La femas pare un enfante solitar, cual es destetida pos 6 a 12 menses, dependente de la spesies. De alga spesies, adultes vive en grupos peti de 2 a 5 individuas.

**Eschrichtius*
**Balena gris, *Eschrichthius robustus*
**Balaenoptera*
**Rorcual comun, *Balaenoptera physalus*
*** Rorcual comun norde, *Balaenoptera physalus physalus*
*** Rorcual comun sude, *Balaenoptera physalus quoyi*
**Rorcual de norde, *Balaenoptera borealis*
**Rorcual de Bryde, *Balaenoptera brydei*
**Rorcual de Eden, *Balaenoptera edeni*
**Rorcual de Rice, *Balaenoptera ricei*
**Rorcual de Omura, *Balaenoptera omurai*
**Rorcual blu, *Balaenoptera musculus*
***Rorcual blu pigmeo, *Balaenoptera musculus brevicauda*
**Rorcual nano, *Balaenoptera acutorostrata*
**Rorcual antartica, *Balaenoptera bonaerensis*
**Megaptera*
***[[Megaptera novaeangliae]]*
Zifido

**Zifidos**, o balenas con becos, es un grupo de setaseos no bon conoseda, la resulta de sua abitada en mares profonda e sua raria. Sola 3 o 4 de la 22 spesies es bon conoseda. La zifidos de Baird e de Cuvier ia es esplotada comersial, de la costa de Japan, e la balena con beco botelin norde ia es multe xasada en la parte norde de la Atlantica norde, tarda en la sentenios 19 e 20.

Zifidos es media en grandia, de 4 a 13 metres e pesante de 1 a 15 tones (un ton es un mil kg). Sua cualia la plu notable es la presente de un beco, alga simil a multe delfines. La gras de esta balenas es cuasi completa (94%) composada de ester serin, un cualia unica de esta familia.

La zifidos es unica entre balenas con dentes en ce la plu de spesies ave sola un duple de dentes. La dentes es simil a dentones, ma es sola vidable en mases, cual on suposa usa esta dentes en combate per femas per diretos de reprodui. En femas, la dentes no developa e resta ascondeda en la texeda de la jenjiva.

La gargas de tota zifidos ave un duple biladal de ranures cual es asosiada con sua modo de come unica En loca de catura predas con sua dentes, la zifidos suca los en sua boca cavin. Suca es aidada par la ranures en la garga, cual estende per casi la comedas. Sua linguas pote move libre, e par retrae subita la lingua e infla la solo de la garga, la presa cade subita en la boca e suca la preda en con la acua. Sua comedas prefereda es xef calamar de mares profonda, ma ance pexes e alga crustaseos de la solo de la mar.

Tasonomia de Zifidos esistente:
* Ordina *Cetacea* (setaseo)
* Suordina *[[Odontoceti]]* (balenas con dentes)
** Familia *Ziphiidae* zifido
**** Jenero *[[Berardius]]*
*** Sufamilia *Hyperoodontinae*
**** Jenero *[[Hyperoodon]]* (balenas con becos botelin)
**** Jenero *[[Ihlengesi]]*
**** Jenero *[[Indopacetus]]*
**** Jenero *[[Mesoplodon]]* (15 spesies)
*** Sufamilia *Ziphiinae*
**** Jenero *[[Tasmacetus]]*
**** Jenero *[[Ziphius]]*
Beluga

La **beluga** (*Delphinapterus leucas*) es un setaseo de la artica e suartica. Lo es un de a du membros de a familia *Monodontidae*, con la narval, e la membro sola de la jenero *Delphinapterus*. Lo es ance conoseda como la balena blanca, e es la sola setaseo de esta color.

La beluga es bon adatada per vive en la artica, e donce lo ave cualias anatomial e fisiolojial cual difere lo de otra setaseos. Prima es la color tota blanca, e la asentia de un pina dorsal, cual permete ce lo nada fasil su la jelo. Lo ave un protenda distinguinte a la fronte de sua testa, cual caxi un organo de ecoloca nomida la melon, cual es en esta spesie grande e desformable. La corpo de la beluga es entre lo de un delfin e un balena vera: mases pote crese a 5.5 metres de longia e a 1600 kg de pesa. La beluga ave un corpo cual pare spesa. Como la plu de setaseos, un percenta grande de sua pesa es gras sucutanea. Sua sensa de oia es multe developada e sua ecoloca permete ce lo move e trova bucos per respira su la jelo.

Belugas es sosial e formi grupos de 10 animales promedia. En la estate, los colie en la sentos o an miles en estuarios e acuas costal basa. Lo es nadores lente, ma pote tufa a 700 metres su la surfas. Sua dietas varia, dependente de sua locas e la saison. La majoria de belugas abita en la Mar Artica e la mares sirca America Norde, Rusia, e Gronland. Lo es estimada ce on ave sirca 150,000 belugas en la mundo. Los es migrantes e la majoria de grupos spende la inverno sirca la glasia polal. Cuando la jelo de mar fonde en la estate, los move a estuarios e costas plu calda. Alga grupos es fisada e no migra tra distantias grande en la anio.

La popla orijinal de America Norde e Rusia ia xasa belugas per multe sentenios. Belugas es ance xasada par otras en la sentenio 19 e 20 temprana. La xasas no es controlada par la Comision Internasional de Xasa de Balenas, e cada pais ia developa sua propre regulas en diferente anios. Balenas es alga menasada par estingui. 

La spesies ave un grado media de dimorfia sesal, con la mases sirca 25% plu longa ca femas. La mas adulte estende de 3.5 a 5.5 metres, en cuando femas estende de 3 a 4.1 metres. Mases pesa entre 1100 e 1600 kg (e a veses asta 1900 kg), en cuando femas pesa entre 700 e 1200 kg. Los ateni sua grandia masima cuando los ave sirca 10 anios.

Como la plu de balenas con dentes, los ave un caxa a la sentro de sua fronte cual conteni la organo de texeda grasosa per ecoloca. La forma de la testa es no como cualce otra setaseo, estrema bulbin, lobosa e fasil vidable. Un otra cualia es ce la "melon" pote cambia sua forma en la emete de sonas. Los pote cambia la forma par sofla aira sirca sua sinuses per foca la sonas emeteda.
Balena franca

**Balenas franca** (*Balaenidae*) es un familia de balenas vera cual conteni de jenera esistente: la jenero *Eubalaena* (balena franca artica) e la jenero *Balaena* (balena franca japanes, balena franca glasial, e balena franca sude). Los es balenas grande, con un longia promedia de 15 a 17 metres e pesante 50 a 80 tones (un ton es un mil kg). Sua cualias la plu distinguinte es sua masila streta e arcida, cual dona un linia curvida estrema. Esta forma permete barbas de balena multe longa. La balenas usa esta per come par puxa, nadante a o prosima a la surfas con sua bocas abrida per minutos a un ves, e alora tamisi comedas de la acua, cual los alora raspa de la barbas con sua linguas, un metodo cual contrasta con lo de rorcuales e la balena gris. Sua dieta es composada de crustaseos peti, spesial copepodos, an si alga spesies come ance un cuantia sinifiante de cril.

Balenas franca es ance forte construida par compara con la rorcuales, e los manca la ranures longo la garga. Los ave testos multe grande, ateninte 40% de sua longia tota en la caso de la balena franca artica. Los ave aletas corta e larga, e manca un pina dorsal. Tota spesies es a min cuasi migrante, movente a acua plu calda en la inverno, en cuando los cortea e pare. Jesta dura 10 a 11 menses, cual resulta en la pare de un sola enfante, cual tipal aveni no plu ca un ves en tre anios.

Membros de la balenas franca pote vive per plu ca 70 anios. Los ia es multe xasada en la sentenio 19 tarda per sua gras. Sirca 40% de sua corpos es gras (cual resulta en la nom engles de *right whale*, pd "la balena coreta"). Pos mori, la depones grande de gras ia causa la balenas per flota a la surfas, cual permete xasores fasil asede. Con la cuantia de balenas entre 300 e 30, la balena franca glasial es la plu menasada par estingui. La balena franca japanes es ance menasada, con sola 500 individuas esistente.

## Tasonomia
*Familia Balaenidae
**Jenero *[[Balaena]]*
***Balena franca artica, *Balaena mysticetus*
**Jenero *[[Eubalaena]]*
***Balena franca glasial, *Eubalaena glacialis*
***Balena franca japanes, *Eubalaena japonica*
***Balena franca sude, *Eubalaena australis*
Narval

La **narval** (Monodon monoceros) es un balena con dentes de cual la mas porta un denton grande de un dente canin protendente. Lo abita tra la anio en a acuas artica sirca Gronland, Canada, e Rusia. Lo es un de du spesies presente de la familia *Monodontidae*, con la beluga. 

Como la belugas, narvales es de grandia media. Per ambos sesos, no incluinte la denton de la mas, la grandia pote estende de 3.95 a 5.5 metres, con la mases un poca plu grande ca la femes. La pesa promedia de un adulte es 800 a 1600 kg. Per 11 a 13 anios de vive, la mases deveni matur sesal; la femas deveni matur a sirca 5 a 8 anios. Narvales no ave un pina dorsal, e sua vertebras de la colo es juntada como la plu de otra mamales, e no fusada como delfines e la plu de balenas. La denton es usada en la compete entre mases per femes, e per abri bucos en la jelo per respira.

Narvales es trovada xef en la mares artica de Canada, Gronland, e Rusia. Lo es un predor spesialida per abita la artica. En la inverno, lo come pexes, spesial pexes plata, su la jelo densa pacida. En la estate, narvales come xef gados e ipoglosos, con otra pexes. Cada anio, los migra de la baias a la mar alta cuando estate comensa. En la inverno. la mases tufa a veses asta 1500 metres profonda, con tufas cual dura a 25 minutos. Narvales, como la plu de balenas con dentes, comunica con clicas, sibilas, e colpas.

Narvales pote vive asta 50 anios. Los es frecuente matada par sofoca pos es trapida su jelo de mar. Otra causas de mori, spesial entre narvales joven, es de famia e preda par orcas. La cuantia de narvales es su 50,000, e es categorida par la Uni Internasional per la Conserva de Natur como cuasi menasada. Plu resente, estimas de cuantia plu alta ia developa (asta 170,000), donce redui la state a "conserna minima". Narvales ia es xasada per sentenios par la popla inuit de Canada norde e Gronland per carne e ivor, e un xasa susistente regulada continua.
Zaza

La zazas, in l'Asia suduveste, hè un gruppu etnicu cù una folla chì copre a parte orientale di a Turchia. A spezia hè classificata secondu a cultura, a storia è a lingua cum'è parte di a populazione iraniana. La zazas sò un populu chì parla a lingua zaza. 

*Turcia: 2 - 4  milion
Copepodo

**Copepodos** es un grupo de crustaseos peti trovada en cuasi tota abitadas de acua dulse o sal. Alga spesies es planctonal (vagante  en mares), algas vive sur la leto de mares, e alga spesies continental pote vive en pantanes, forestas mol, lagetas, stanges, etc. Multe vive sutera en cavas maral o de acua dulse, dolinas, o la letos de rietas.

Como otra crustaseos, copepodos ave un forma larval. Per copepodos, la ovo emerji con la forma con testa e coda, ma no torax o adomen vera. La larva muta alga veses asta lo semble la adulta e alora, pos plu mutas, lo ateni adultia.

Copepodos varia multe, ma es tipal un o du mm de longia, con un corpo la forma de un larma e antenas grande. Como otra crustaseos, los ave un esosceleto blindada, ma los es tan peti ce, en la plu de spesies, esta armur magra e la corpo intera es cuasi tota transparente. Alga copepodos polal pote ateni un cm. La plu ave un sola oio composada, tipal roja briliante e en la sentro de un testa transparente. Spesies suteran pote es sin oios. Como otra crustaseos, copepodos ave du duples de antenas, con la prima tipal longa e fasil persepable.

Car los es tan peti, copepodos no nesesa un cor o sistem de sangue (sola la membros de la ordina *Calanoida* ave un cor, ma no dutos sangual). La plu copepodos no ave brancias; en loca, los asorbe osijen direta en sua corpos. La plu de copepodos cual vive autonom come direta sur fitoplancton, caturante selulas individua. Un sola copepodo pote come asta 373,000 fitoplanctones en cada dia.

Sirca dui de la estima de 13,000 spesies de copepodos es parasital e ave corpos multe mutada. Los lia se a pexes ososa, selacos, mamales maral, e multe tipos de nonvertebratos como moluscos, tunicatos, o corales. Los vive como endoparasitos o ectoparasitos sur pexes o nonvertebratos en acua dulse e en abitadas maral.
Iena

**Ienas** (de la elinica ὕαινα) es mamales carnivor felidin de la familia *Hyaenidae*. Con sola cuatro spesies esistente (en tre jeneros), lo es la familia sinco de la plu peti familias en la *Carnivora*, e un de la plu peti en la clase *Mammalia*. An si lo no es multe diversa, ienas es composantes unica e vival de la plu de ecosistemes african.

An si los es plu prosima a la felidos par jenetica, como un parte de suordina *Feliformia*, ienas es plu simil morfolojial e en condui a la canidos, en alga elementos de evolui converjente. Ienas e canidos es xasores corente, no asende arbores, e catura sua preda con sua dentes en loca de sua garas. Ambos come rapida e pote reserva comedas, e sua pedes calosa con garas grande, nonagu, e nonretirable adatada per core e turnas agu. Ma la abituas, cura personal, marca con odor, cortea, e condui ante pare e plu simil a la condui de la felidos.

Ienas ave roles sinifiante en la folclor e mitolojia de cultures de popla cual abita prosima a los. Ienas es comun regardada como asustante e meritante despeta. En alga cultures, ienas es crededa como influe la spiritos de persones, fura de enteras, e catura bestias e enfantes. Otra cultures asosia los con sorsoria, e usa partes de sua corpos en medisin tradisional african.

*Hyaenidae*
*Protele (*Proteles cristatus*) 
*Iena manxada (*Crocuta crocuta*) 
*Iena brun (*Parahyaena brunnea*) 
*Iena bandetosa (*Hyaena hyaena*)
Roc (mitolojia)

La roc es un avia mitolojial en la mitolojia popular de Asia sude-ueste. La nom es derivada de la arabi rukk (arabi: الرُخّ‎) e de la persian ruk. La roc apare en jeografias e istorias natural arabi, e ia es popularida en la naras de fes e folclor de marinores arabi. Ibn Battuta ia nara de un monte flotante supra la mares de Xina, cual el declara un roc. La colies de naras en Mil e Un Notes inclui naras de Abd al-Rahan e Sinbad la marinor, ambos de cual inclui la roc.

Otra avias mitolojial multe grande:

:La Anqa arabi
:La Simurgh persian
:La Garuda indian, sur cual Vixnu vola
:La Turul magiar
:La Peng xines
:La Avia tonante, de la americanes orijinal



File:Sinbad the Sailor (5th Voyage).jpg|Sinbad la marinor e la ovo de la roc, par Gustave Doré
File:Rocweb.jpg|Un roc, par René Bull
File:Edward Julius Detmold49.jpg|Un roc con un elefante, par Charles Maurice Detmold
File:Nadir Madrasah Phoenix.JPG|Un simurgh (persian), de Bukhara
Lordose

**Lordose** (de elinica lordos, "curvida a retro") es un curvi nonormal concava de la spina lombal. (cifose es un curvi nonormal convesa). Lordose fasili pasea par move masa supra la pelvis, en contrasta con la pasea de la otra primates. Si lo deveni tro estrema, lo deveni un causa de dole de la dorso, e modos de coreta lo debe es atentada, pe eserse, un aparato per reforti la dorso, o an sirurjia.
Cifose

**Cifose** (de la elinica κυφός, "jiba") es un curvi convesa nonormal de la spina en la rejiones toraxal e sacral. (La curvi concava nonormal de la rejiones colal e lombal es nomida lordose.) Lo pote es la resulta de maladia dejenerante de la discos, o un nonormalia de developa, plu comun la maladia de Scheuermann; osteoporose con fratis compresante de la vertebras; mieloma multiple; o trauma. Estas causa un desformi de la dorso, videda como un posa malapoiante o la developa de un jiba. En la plu de casos, lo nesesa sola monitori. Ma si lo resulta en dole, difisilias de respira e dijesta, problemes cardiovascular e neurolojial, lo nesesa sirurjia per fusa vertebras per restora un curvi plu natural
Mamluc

**Mamluces** (arabi: مملوك mamlūk (singular), مماليك mamālīk (plural)) ia es un caste de soldatos-sclavos, convertida a islam e asiniada a cargas militar e ofisias de governa.

La grupo de mamluces la plu durante ia es un clase militar de cavalores en Egipte en la eda medieval. Los ia es xef sclavos prendeda de otra nasiones, spesial de turceses, coptes, adiges, acazas, e cartulis. Multe ia es ance prendeda de la balcanes, como xcipes, elinicas, e slavicas sude. La fenomeno de la mamluces ia ave un importa politica, e ia dura per cuasi mil anios, de la sentenios 9 a 19.

An tal la mamluces ia es comprada como propria, sua state ia es supra sclavos comun, ci no ia es permeteda a porta armas o fa alga taxes. En Egipte, los ia es videda como superior a la popla egiptian, como "seniores vera" e "gerores vera".

Tra tempo, la mamluces ia prende potia en alga sosias controlada par renores muslim, spesial en Egipte, ma ance en Levante, Mesopotamia, e India. En alga casos, los ia ateni la grado de beces, amires, e an sultanes. Los ia despone la sultan de Egipte, e ia crea la Sultania Mamluc. Los ia defeta la Ilhanias (renores mongol e turces de Iran, Irac, e Turcia) a la batalia de *[[Ain Jalut]]*. Los ia plu temprana batalia la crusadores cristian en 1154-1169 e 1213-1221, forsante los estra Egipte e Levante. Los espulsa la resta de la cristianes de Levante, cual fini la eda de la crusadas.

En la Sultania Mamluc, la mamluces ia es comprada cuando ancora joven. Los ia es elevada en la casernas de la Sitadela de Qahira. Los ia es isolida de otra egiptianes, e sua educa sever militar, los ia es suposada como fidante a sua renores. Cuando sua educa ia es completida, los ia es descargada ma resta liada forte a la padron ci ia compra los. Mamluces ia depende de la aida de sua padrones per promove sua careras.

La Sultania Mamluc ia survive atacas par la turces, ma Selim (sultan de a Impero Osmanan) ia catura Qahira en 1517. La impero reteni la mamluces como un clase de renores egiptian.

En 1811, Muhammad Ali, la governor de Egipte su la osmananes, ia invita la mamluces xef a sua palasio per un selebra. Sua armada ia mata cuasi tota la mamluces de la Sitadela de Qahira en la Masacra de la Sitadela. Esta continua la semana seguente, e sirca 3000 mamluces e sua familias ia es matada - plu ca 1000 en la Sitadela.

Per un sistem simil, vide la article sur la jeniseri de la Impero Osmanan.
Futbal

**Futbal** (acc futbal asosiada, socer) es un sporte de ecipos juada con un bal sfero entre du ecipos de 11 juores. Lo es juada par sirca 250 milion juores en plu ca 200 nasiones e teritorios, cual fa ce los es la sporte la plu popular de mundo. Lo es juada sur en campo retangulo con un gol a la du lados oposada. The ojeto de la jua es per ateni un resulta de plu puntos ca la otra ecipo, par move la bal ultra la linia de gol entre la palos de la gol. La ecipo con la cuantia la plu grande de goles gania la jua.

La juores no es permeteda a toca la bal con manos o brasos en cuando la jua es ativa. Sola la golor, ci es cargada con preveni la ecipo oposante de move la bal en la gol, pote toca la bal. Otra juores debe usa sua pedes per colpa o pasa la bal, ma pote usa cualce otra partes de sua corpo, estra la manos e brasos.

Futbal es governada internasional par la Asosia Internasional de Futbal (conoseda como FIFA, de franses *Fédération Internationale de Football Association*), cual ordina la Copa Mundal per cada cuatro anios. sirca 190 a 200 ecipos nasional completa en torneos per cuali per continua competa. La torneos final envolve 32 ecipos nasional cual competa tra un periodo de cuatro semanas. Lo es la torneos la plu prestijia e popular en la mundo, suprapasante an la juas olimpica. 

La torneo la plu prestijia en futbal de clubes (pd, profesal) es la Liga de Campiones (ordinada par la UEFA, de engles *Union of European Football Associations*). La plu ligas la plu susedosa es la Liga Prima (England), La Liga (Espania), Bundesliga (Deutxland), Serie A (Italia), e Ligue 1 (Frans). Los atrae la juores la plu bon de la mundo, con salarios multe grande.

Futbal es un de un familia de juas cual ia developa de juas de bal variosa juada tra la mundo de edas antica. La jua moderna ia orijina en 1863, cuando la Leges de la Jua ia es orijinal codigida en England par la Asosia de Futbal.

## Referes
Alfabeta hanunuo

**Hanunuo** es un de la sistem de scrives nativa a la Pilipinas, e es usada par la mangianes de Mindoro sude per scrive la lingua Hanunuo Lo es un abugida desendente de la scrives brami, prosima relatada a la *sulat tagalog*. Lo es tipal scriveda sur bambu par talia con un cortela. La plu de enscrives hanunuo es resente, car bambu fasil putrable.

La 15 leteras de la scrive representa un de la 15 consonantes /p/ /t/ /k/ /b/ /d/ /ɡ/ /m/ /n/ /ŋ/ /l/ /r/ /s/ /h/ /j/ /w/, segueda en pronunsia par un vocal inerente /a/. Otra silabas es scriveda par altera la consonantes con un o du sinietas (kudlit) cual cambia la sona vocal a /i/ o /u/. On ave ance tre leteras per indica la vocales cual no ave un consonante. Consonantes final no es scriveda, e donce debe es determinada par contesto. La antropolojiste Antoon Postma ia introdui la sinia *pamudpod* ( ᜴ ) per indica un consonante final, pd la pamudpod funsiona como la *virama* en scrives indian.

Como no otra scrive, hanunuo es tradisional scriveda a via de la corpo (pd de basa a alta), en colones cual vade de sinistra a direta
Rio Narva

La **Rio Narva** flue 77 km a norde a la Mar Baltica, e es la rio la plu grande en Esti. Lo es un parte de la borda de Esti e Rusce. La curso inclui un lago longa nomida Lago Peipus. La rio ance dona sua nom a la cultur Narva e la site de Narva, cual fasa la vila rusce Ivangorod.

La Narva ia es usada como un via de comersia en la eda de vicinges, de sentenio 5 a 11. Lo ia es un estende de la via de la varangianes a la elinicas.

En la sentenio 13, lo ia es la borda entre Livonia medieval e la Republica Novgorod, e plu tarda entre Esti e Rusia. Casteles ia es construida sur la rivas de la Narva per redui la invades: Castel Narva Hermann, fundida a la comensa de la sentenio 14; La Fortreses Ivangorod, de 1492; e la Castel Vashnarva, construida en la sentenio 14.
Ratel

La **ratel** (acc texon mielivor o texon de miel; tasonomia: "Mellivora capensis*) es un mamal distribuida tra la plu parte de Africa, e en Asia sude-ueste e Asia sude. Lo ave un estende grande e tolera  un varia de ambientes, e no es un spesie menasada par estingui.

Lo es la sola spesies en la jenero *Mellivora''. An con alga nomes, lo no sembla multe otra spesies de texon. En loca, lo ave un similia anatomial plu con la mustela. Lo es xef un carnivor e ave un cuantia peti de predores car sua pel spesa, fortia, e capasias ferosa en defendes.

La ratel ave un corpo cuasi longa, ma es spesial spesa e larga tra la dorso. Sua pel es notable laxe, e permete ce lo pote torse e turna libre su sua pel. La pel sirca sua colo es 6 mm spesa, un adata per combate, spesial con otra rateles. La testo es peti e plata, con un beco corta. La oios es peti, e la oreas ave sola un cresta - ance un adata per evita dana en combate.

Los ave gamas corta e forte, con sinco ditos sur tota pedes. La pedes es furnida con garas, cual es corta a la gamas posterior e multe longa a la gamas anterior. Rateles es partal plantigrada, con fondos cuxinida e nuda asta la polso. La coda es corta e covreda con capeles longa, esta su la basa.

Rateles es la mustelido african la plu grande. Adultes mesura 55 - 77 cm (sin coda, cual estende 12  - 13 cm), e 23  - 28  cm alta a la spalas. Femas es plu peti ca mases.

Los es xef solitar, ma lo ia es videda en Africa, cooperante con un otra ratel en la curso de xasa e durante la saison de reprodui en maio. Lo usa ance la tuneles vea de oriteropos, facoceros, e an la montones de termitas. Lo es un escavor eselente, capas de escava tuneles en tera dur en 10 minutos.

La ratel es bon notada per sua fortia, ferosia, e durante. Cuando menasada, los pote ata multe savaje e ataca sin teme cuasi tota otra spesies, como leones e ienas. Picas de abeas, spinas de porcospinas, e mordes de otras penetra rara sua pel.
Mustelido

La **mustelidos** es un familia de mamales carnivor. Lo es un grupo diversa e formi la familia la plu grande en la ordina *Carnivora*, suordina *Caniforma*. Los inclui sirca 56 e 60 spesies con oto sufamilias.

En un estende grande de varias, la mustelidos mostra alga qualias comun. Los es tipal animales peti con corpos longida, gama corta, oreas corta e ronda, e pelo densa. La plu es solitar e noturna, e es ativa tra la anio.

Con la eseta de la lutro de mar, los ave glandes anal de odores cual produi un secreta odorosa, cual la animales usa per siniali sesal, per marca sua teritorios, e defende se de atacores.

La tairas, martenes, e pexores es partal arboral, e taxones abita en tuneles. Un cuantia de mustelidos abita rios e an mares. La lutra de mar es un de la rara mamales conoseda como usante un util cuando forejante, usante petras per abri la crustaseos cual forma un parte sinifiante de sua dieta.

Alga muselidos - zibalinas, erminos, e visones ia ave pelos multe bela e valuada, e los ia es xasada per sua pelos de edas preistorial. De la edas medieval temprana, la comersia en pelos ia es de importa grande en economia. Esta parteni spesial a la nasiones de Europa norde e ueste, cual ia conteni multe grande cuantias de mustelidos, e cual ia es un forsa economial  de la estende de Rusia a Sibir, e de Frans e Britan a America Norde.

Un mustelido - la furon, ia es domada e es un animal de casa alga comun.

## Clasi

**Subfamily Taxidiinae**
* Genus *Taxidea* texon american

**Subfamily Mellivorinae**
* Genus *Mellivora* ratel

**Subfamily Melinae**
* Genus *Arctonyx* taxon porcin
* Genus *Meles* meles

**Subfamily Helictidinae**
* Genus *Melogale* taxon-furon

**Subfamily Guloninae**
* Genus *Eira* taira
* Genus *Gulo* gulo
* Genus *Martes* martes, zibalina
* Genus *Pekania* martes pexante

**Subfamily Ictonychinae**
* Genus *Galictis* grison
* Genus *Lyncodon* grison patagonian
* Genus *Ictonyx* zorila
* Genus *Poecilogale* zorila raiosa african
* Genus *Vormela* vormela

**Subfamily Lutrinae**
* Genus *Aonyx* lutra sin garas
* Genus *Enhydra* lutra de mar
* Genus *Lontra* lontra
* Genus *Lutra* lutra eurasian
* Genus *Hydrictis* lutra african
* Genus *Lutrogale* lutra indian
* Genus *Pteronura* lutra jigante

**Subfamily Mustelinae**
* Genus *Mustela* mustela, ermino, vison, furon
* Genus *Neovison* vison american

**Jeneras de mustelidos estinguida**
* *Brachypsalis*
* *Chamitataxus*
* *Corumictis*
* *Cyrnaonyx*
* *Ekorus*
* *Eomellivora*
* *Hoplictis*
* *Megalictis*
* *Oligobunis*
* *Plesictis*
* *Sthenictis*
* *Teruelictis*
* *Trochictis*
Lutra de mar

La **lutra de mar** (*Enhydra lutris*) es un mamal maral nativa a la costas de la norde e este de Mar Pasifica norde. Adultes pesa entre 14 e 45 kg. Los es la membros la plu pesosa de la familia de mustelas. Los es entre 1.2 a 1.5 metres, con femes plu peti ca mases. 

La lutras de mar es diurna. Los ave un periodo de foraje e come en la matina, de un ora ante la leva de sol, e alora reposa o dormi a mediadia. Foraje recomensa per alga oras pos mediadia e redui ante cade de sol, e un periodo tre de foraje pote aveni sirca medianote. Femas e enfantes tende a come a note. Los foraje sirca 24% a 60% de sua dia, dependente de la dispone de comedas en la area.

Lutras de mar come plu ca 100 spesies de preda. En la parte la plu grande de sua estende, sua dieta es composada de un varia de nonvertebratos, incluinte erisos de mar, vermes spesa, bivalvos, mules, abalones, otra moluscos, crustaseos, e caracoles. La grandia de sua predas estende de lapas peti e polpos. En alga areas norde, pex es ance comeda. La lutras de mar usa rocas cuando foraje e donce es un de un peti parte de mamales cual usa utiles.

Lutras de mar spende multe de sua dia ordina se, cual es composada de la limpi la pelo, desmarania nodas, estra pelo nonfisada, frota la pelo per presa la acua a via, e sofla aira en la pelo. An si esta atas pare como rasca, en realia los no ave piolios o otra parasitos en la pelo.

An tal cada adulte e joven autonom foraje solitar, lutras de mar tende reposa con lunlotra en grupos de la mesma seso, nomida balsas. Balsas tipal conteni 10 a 100 individuas. La plu grande sempre videda ia conteni plu ca 2000. Per evita vaga a via a mar cuando reposante e comente, lutras de mar pote envolve se en fuca.

Lutras de mar es polijinie. Ma lias tempora du duples per un periodo corta entre la estro de la fema. Copula aveni en la acua e pote es alga violente, con la mas morde la beco o teni la fema su acua. Per sua grandia, la oso de penis de la mas es multe grande de 150 mm de longia e 15 mm a la basa.

Paris aveni tra la anio, con culminas entre maio e junio en la grupos norde, e entre janero e marto en la grupos sude. Jesta es de 4 a 12 menses, car la spesies es capas de retarda implanta. Pari aveni en la acua e produi tipal un sola enfante, de 1.4 a 2.3 kg.
Christian Freeling

**Christian Freeling** es un desinior e inventor de juas de stratejia astrata, notable Dameo, Xace grande, Havannah, e Hexdame. El ia nase 1 febrero 1947, en Enschede,Nederland. El ia es un instruor de matematica asta sua jubila. El es la cofundor de http://mindsports.nl/Mindsports MindSports].

El ave tre fios (Demian, Myron, and Falco), e un fia (Ninja). En ajunta a juas, sua pasatempo es la eleva de canes prosionin. En 2000, Freeling ia perde tota sua animales, juas, e libros cuando un beneria de focos artal ia esplode, cual mata 23 persones, feri 947, e destrui 400 casas, incluinte lo de Freeling.

La desinias de la juas covre un estende de tipos de jua. Alga de sua juas es atentas a boni juas esistente cual el ia conclui es defeto o limitada en alga modo, en cuando algas introdui juas familiar en situas noncomun. El tradui ance la regulas per juas de table cual es juada sur tables ortogonal a grilias de esagones cual jeneral bon stratejias e taticas, e produi min finis egal.

Entre tota sua juas, Freeling viide Dameo, Emergo, Xace grande, Storisende, Sygo, e Symple como sua plu importante desinias, con Emergo como sua favoreda personal.



File:Christian Freeling.jpg|Freeliing 2012
File:Dameo Set Up 3.jpg|Dameo
File:Grand Chess init config.PNG|Xace grande
File:Chad init config.png|Chad
File:Havannah winning structures.svg|Havannah
File:Hexdame init config.PNG|Hexdame
File:Emergo match 2004 U-con.jpg|Emergo
Piet Hein

**Piet Hein** (16 desembre 1905 - 17 april 1996) ia es un matematiciste, inventor, desiinior, autor, e poesiste, comun scrivente su la nom falsa *Kumbel* ("petra de tomba"). El ia comensa scrive poesias corta cual el ia nomi *[[gruc]]es* per la jornal dial *Politiken*, cuando la deutxes ia envade Danmarc.

Hein ia es un desendente direta de Piet Pieterszoon Hein, la eroe marinal nederlandes de la sentenio 17. El ia nase en Copenhagen (*Kobenhavn*) Danmark. El ia studia a la *Instituida per Fisica teorial* a la *Universia de Copenhagen* (plu tarda renomida la *Instituida de Niels Bohr*) e la *Universia tecnical de Danmarc*. La universia de *Yale* ia onora a el un diploma dotoral en 1972. 

Hein ia es sposida cuatro veses, e ia bonveni 5 fios. Hein ia mori a sua casa a Funen, Danmarc en 1996.

Hein, ci ia dise un ves ce el ia jua tenis de table con Niels Bohr en la periodo entre la du Geras Mundal, asta el ia debe fasa la comensa de la invade par Deutxland. El ia deside enscrive se en la promove de resista. El ia aida la causa par sua scrives, incluinte la *gruces*, cual es comprendeda par la dansces, ma no par la nazis:

Pos la libri, arcitetores scandinavian, fatigada par la construis cuadro, ma comprendente ce construis sirculo no ia es pratical ia demanda si Piet Hein pote ofre un solve. El ia proposa la usa de la supraelise en la fabrica de mobilas e otra campos. El ia inventa ance un calendario eterna, *La astro calendario*, e el ia vende benes de casa fundida sur la supraelise e sua analogia en tre dimensiones, la supraovo.

El ia inventa la cubo soma e ia developa la juas Hex, Tangloides, Tore, TacTix, Nimbi, e plu.



File:Piet Hein and H.C. Andersen (cropped).jpg|Piet Hein
File:Superaeg.jpg|Un supraovo
File:HEX 11x11 (47).jpg|La jua Hex
File:Colored-Soma-cube-pieces.jpg|Pesos de un soma cubo
File:Colored-Soma-cube.jpg|Un soma cubo completa
File:Superellipse chamfered square.svg|La supraelise
File:Mathsson, Superellips.jpg|Un table de supraelise
File:Piet Hein - super egg.jpg|Un superovo en Kumbelparken
Marcesa

Un **marcesa** es un covre liada a la esterna de un mur de un construi. Lo es tipal composada de lona texeda de acrilica, coton, poliester, o vinil, cual es tensada sur un strutur lejera de aluminio, fero, aser, o a veses lenio o un materia transparente. Lo es tipal un trelis o otra strutur abrida. Los es ance construida completa de aluminio, cual pote es usada cuando lona, etc, no es sufisinte forte, per esemplo si un carga de neva o ventas alta es espetada.

La loca de un tendal sur un construi pote es supra un fenetra, un porta, o un area longo un troteria. Con la ajunta de colones, un marcesa deveni un fronton o un covreveranda, pe ante la entra a un otel o restorante. Cuando usada per covre un trono o per intendes ornosa, lo deveni un baldacin. Alga marcesas pote es retirable a la mur per la inverno, par un aparato o par mano.



File:Grand Hotel, Toledo, Ohio - DPLA - bf49ff919e07a698c50339b60b919db3 (page 1) (cropped).jpg|Un otel en Toledo, Ohio
File:Porte et marquise CCI Nancy.jpg|Un marcesa en Nancy, Frans, en la stilo de Arte Nova
File:White Center 02.jpg|Un covre permane per botecas en Washington, SUA
File:Retractable awnings.jpg|Un marcesa retirable en Maryland, SUA
File:Ivoryawningl.jpg|Un marcesa de patio
File:Chateau de Blois 38.jpg|Un baldecin a la Castel de Blois
Colona

Un **colona** en arciteta e injenia strutural es un elemento strutural cual transmete, tra compresa, la pesa de la strutur a supra a otra elementos strutural a su. La nom "colona" aplica tipal a un suporta grande e ronda, con un capital e un pedestal, cual es fabricada de petra. Un suporta de lenio o metal es tipal nomida un palo.

Per la injenia en la casos de venta forte o trematera, colonas pote es desiniada per resiste forsas ladal. Los es comun usada per suporta faxones o arcos sur cual la partes superior de mures o sofitos reposa. Un colona pote an es usada como un elemento de decora, e no per strutur, e multe colonas es "engranada" como un parte de la mur. Un otra usa de colonas es un segue longa de los, juntada par un entablamento (lintel).



Fix:SantApollinare Nuovo Pulpito marmoreo.jpg|Colonas bizantian de la Basilica de San Apollinare Nova (Ravenna, Italia)
Fix:Gelnhausen, Marienkirche, Südportal-20160804-007.jpg|Colonas gotica a la porte de Marienkirche Gelnhausen (Gelnhausen, Deutxland)
Fix:Great Hypostyle Hall.jpg|La Colonas de Karnak (Misre)
Fix:Rocaille detail in a column - St. Peter - Mainz - Germany 2017.jpg|Detalia de un colona rococo de Eglesa de San Petro(Mainz, Deutxland)
Fix:Western colonnade at courtyard, UVa 2004.jpg|Colonas toscan a la Universia de Virginia (SUA)
Fix:France-002353 - Square House (15866951852).jpg|Colonas "engranada" en la mures ladal de la Maison Carré (Nimes, Frans)
Volta (arciteta)

En arciteta, un **volta** es un arco autosuportante, tipal de petra o brices, cual covre un spasio en un suteto o teto. La volta la plu simple es nomida un baril, ance nomida un volta de vagon o volta tunelin. Los is tipal semisirculo e es un arco continuante, la longia plu grande ca sua diametre. Como en construi un arco, un suporta tempora es nesesada en cuando la anelos de cuneos es construida, e la anelos poneda en sua loca propre. Asta la clave de arco es ajuntada, la arcos no es autosuportante. Comun, un strutur de lenio es construida en la mesma forma. Cuando la arco es completa, la strutur de lenio es moveda per suporta la arco seguente.

La partes de un volta fa un puxa ladal cual nesesa un contraresiste. Cuando voltas es construida sutera, la tera dona tota la resiste nesesada. Ma, cuando la volta es construida sur tera, sustituis variosa es usada per dona la resiste nesesada. Un esemplo es la mures plu spesa en la caso de un volta barilin o continuante. Contrafortes es usada per dona resista cuando volta crusante es usada.



File:Voûte de l'église Saint-Séverin à Paris.jpg|Un volta costelin, la sofito de la Eglesa San Severin en Paris
File:St Paul's Cathedral Choir looking east, London, UK - Diliff.jpg|La coro de la Catedral de San Paulo, London
File:Bath.abbey.fan.vault.arp.jpg|Un volta vanin supra la nave a la Abaia de Bath, England
File:Barrel Vault.jpg|Un volta barilin a la Cloisters en New York Site
File:Recoleta Cemetery - Mausoleums 37.jpg|Un volta barilin en un mausoleo a la Semetero Recoleta, Buenos Aires, Arjentina
Patio

Un **patio** es un area sircoscriveda, tipal ensircada par un construida e abrida a la sielo.

Patios es elementos comun en modas de construi ueste e este, e ia es usada par arcitetores como un elemento antica, tradisional, o moderna. Tal spasios en oteles, restorantes, construidas publica es un loca xef per encontras, e per furni aira e lus.

Patios ensircada par mures o construidas ia es usada en arciteta de casas per cuasi tan longa como persones ia abita en construidas. La casa prima descovreda con un patio es de sirca 6400 - 6000 aec, en la loca neolitica a Sha'ar HaGolan, en la vale sentral de la Rio Urdun, a la riva norde de la Rio Yarmouk. Patios ia es usada istorial per multe intendes, incluinte coce, dormi, jua, manteni jardines, e proteje animales.



File:Palais Bahia (The Bahia Palace) (7346181900).jpg|Bahia Palasio, Marrakesh, Maroco
File:Daisen-in3 (1).jpg|Daisen-in, un su-templo de Daitoku-ji, un de la sinco templos zen importante en Kyoto, Nion
File:Rome's bikes 03.jpg|Un patio en Roma, Italia
File:Cloitre Cordeliers.jpg|Ruinas de San Emilion, un eglesa romanica
File:Mor chowk, City Palace, Udaipur.jpg|La Palasio de Site, Udaipur, Barat
File:Tripoli - Karamanli-Haus, 1750.jpg|La Casa Karamanli, Tripoli
File:WLANL - E V E - Interior of ING Building.jpg|Interna de la ING ofisias, Edmonton, Canada
File:Rakibkhaaneh-4.jpg|La pario e stangeta en la maison Rakib-khaaneh, Isfahan, Iran
File:Patio central asep.JPG|Patio sentral de un museo en Buenos Aires, Arjentina
File:Riad du Figuier courtyard - Essaouira 188.jpg|Un patio en Essaouria, Maroco
File:1 Beit Gazaleh RCh 2010 DSC 1798.jpg|Beit Ghazaleh, Aleppo, Suria
File:The Abbey, Sutton Courtenay7.jpg|[La [Abaderia Sutton Courtenay, England
File:Residenz5, München.jpg|Un casa privata, Munchen, Deutxland
File:Cour Puget 2, Palais du Louvre, Paris 25 April 2012.jpg|Palasio de Louvre, Paris
File:Hôtel de Sully, cour intérieure.jpg|Otel de Sully, Paris
File:Arkadenhof der Universität Wien-1201-Bearbeitet.jpg|Patio a la Universia de Wien
File:Lidzbark Warmiński zamek dziedziniec(WLZ12).jpg|Patio en la Castel Lidzbark Warminski, Polsca
File:Wiki Loves Pyramids - Teotihuacan - Palace of Quetzalpapalotl - 05.jpg|thumb|Patio en la ruinas de Quetzalpapálotl a Teotihuacan, Mexico, sentenio 5 ec
File:Spain Andalusia Granada BW 2015-10-25 17-28-47.jpg|La Patio de la Leones a Alhambra, Granada, Spain
File:Old Planetarium - courtyard.JPG|Un patio en Beijing, Xina
Teraza (arciteta)

Un **teraza** es un area esterna, abrida, plata, e tipal levada en un jardin o parce prosima a un construida, o como un area simil sur un teto plata. Lo deriva sua nom de la teraza cultival, sur cual cultivores planta sur un serie de niveles taliada en un colina o an un monte. Orijinal, la teraza de esta article ia pote ave ance niveles, ma tipal multe min ca los en la montanias.

Terazas  es usada xef per ativias de osio o recrea, como senta, pasea, o reposa. La parola aplica ance a un area levada a fronte de un construi o strutur monumental, cual es tipal atenida par usa un scalera grande e ensircada con balustres.

Terazas cultival pote es trasada a edas preistorial, ma terazas arcitetal es egal vea. Esemplos en Asia sude-ueste ia es trovada a Nahal Oren (un loca cultural natufian, 13,000 a 9,834 aec) a Tel Yarmut ((2700 a 2200 aec), e a Tel el-Umeiri (600 aec). Lo ia es sperdeda vasta tra la mundo. Per esemplo, terazas ia es usada sur la Isola Babeldaob en Belau en la Mar Pasifica.

Terazas ia es multe usada tra Elas en arciteta privata e publica, e terazas sur tetos pote es trovada a Knossos tan temprana como 1700 aec. Los ia es egal popular en la Impero Roman, spesial ante templos. Templos ia es terazida sur la isola de Djava per a min 800 ec, e la usa ia sperde a Camputxa, la prima construida a Bakong en 881 ec.

Terazas es comun usada per abitadas privata. En casas tradisional en Tai, la casa es construida sirca un teraza sentral. Un o plu cabanas es poneda sirca la borda de la teraza, sirca 40 sentimetres plu alta ca la teraza per furni bancas integrada per senta. La teraza es frecuente perforada en la sentro par un arbor, cual, con la tetos e mures, furni ombra e pote es decorada con boles grande e plata de seramica conteninte pexes e nimfeas o par plantas en vasos.



File:Tree on UCLA campus.jpg|La teraza a la Universia de California a Los Anjeles
File:Terrace villa de fleur.jpg|Un teraza a la Villa de Fleur, Ginoles, France 
File:Terrace Garden East-57th-St New York.jpg|Un teraza a la teto en New York Site
File:DirkvdM casa grande roof terrace.jpg|La teraza a la teto de la Hotel de Casa Grande, Santiago, Cuba
File:30 Rockefeller Center rooftop.jpg|Un teraza a Sentro Rockefeller, New York Site
File:Acrosfukuoka02.jpg|Un construida terazida, Fukuoka, Nion
File:Tokyuplaza-3.JPG|Tokyo Plaza, Nion
File:Villa Carlotta Terrasse.jpg|Un teraza a Villa Carlotta, Lago Como, Tremezzo, Italia